Westwood Studios
Westwood Studios – buvusi kompiuterinių žaidimų kūrimo įmonė, kurios būstinė buvo įsikūrusi Las Vegase, Nevadoje. Įmonę pavadinimu „Westwood Associates“ 1985 m. įkūrė Brett Sperry ir Louis Castle. Vėliau, įmonę įsigijus bendrovei „Virgin Games“, pavadinimas buvo pakeistas į „Westwood Studios“. 1998 m. įmonę, kartu su „Virgin Interactive“, nupirko „Electronic Arts“. 2003 m. sausį „Westwood“ buvo prijungta prie „EA Los Angeles“ padalinio ir uždaryta. „Westwood“ yra geriausiai žinoma dėl realaus laiko strateginių žaidimų serijos, nuotykių ir RPG žanrų žaidimų. Įmonė pateko į Gineso rekordų knygą, kai visame pasaulyje pardavė daugiau nei 10 milijonų „Command & Conquer“ žaidimo kopijų.[reikalingas šaltinis]